*แลก electronic voucher ฟรีมา 100 บาท ขอบคุณวงในมา ณ ที่นี้ครับ
ร้านอันดามันซีฟู้ดตั้งอยู่แถวฟ้าฮ่ามตรงถนนมหิดล ถ้าเลี้ยวมาจากถนนมหิดลจะสังเกตยากนิดนึงเพราะไม่ค่อยมีป้ายบอก แนะนำให้ตามแผนที่วงในมาจะดีสุด ร้านเปิดทุกวันตั้งแต่ 10.00 - เกือบเที่ยงคืน ที่นั่งในร้านมีเยอะมาก มีห้องแอร์ที่มีคาราโอเกะที่ต้องจ่ายเพิ่ม 500 บาทด้วย ที่ร้านขายแต่บุฟเฟ่ต์อาหารทะเลเริ่มที่คนละ 199 บาทไม่มีกุ้งหอยและไม่รวมน้ำ (แพงสุด 499 บาทมีแซลม่อนด้วยแต่ไม่มีหอยเชลล์) ถ้าจะเอาแบบมีกุ้งหอยต้องทานแบบ 299 ขึ้นไป น้ำดื่ม 20 บาท น้ำแข็งถังเล็กอีก 20 บาท มาวันนี้มาลองแบบถูกสุด 199 บาท กินไม่หมดปรับตามราคาในเมนู การสั่งคือต้องเขียนเบอร์โต๊ะกับรายการอาหารลงในใบยื่นให้พนักงาน ได้ลองไปหลายอย่างหลักๆเป็นหมึกกับปลา ต้องบอกว่าสดทุกอย่าง เนื้อหมึกของที่นี่เหนียวไปหน่อย เนื้อปลาในราคา 199 บาทเป็นดอลลี่กับกะพง ที่เด็ดและชอบเพราะอร่อยดีคือหมึกผัดผงกะหรี่,เนื้อปลาทอดกระเทียม,ปลานึ่งซีอิ๊ว,หมึกอันดามัน ของทะเลสดใหม่ ไม่คาวเลย อาหารทุกอย่างไม่มีรสไหนเด่นเกินไป ทำออกมาได้รสชาติกำลังดี ข้าวสวยเนื้อข้าวมาตรฐาน ตัวร้านสะอาดกลางๆ การบริการไวและค่อนข้างดี อาหารเกือบทุกอย่างทำใหม่หมด ไม่มีการทำค้างไว้โดยเฉพาะเมนูผัดๆทอดๆ ถ้าอยากทานหลายๆอย่างแนะนำให้เลี่ยงเมนูผัดเพราะจะเป็นเมนูสั่งมาแล้วได้เยอะกว่าสั่งแบบอื่น เป็นอีกร้านที่ชอบมีคณะทัวร์มาลง ส่วนตัวค่อนข้างชอบและแนะนำเนื่องด้วยราคาเหมาะสมกับปริมาณเมนูอาหารและคุณภาพของวัตถุดิบ คนชอบทานอาหารทะเลไม่น่าจะผิดหวัง มาลองกันได้